open-index/open-wikipedia-markdown huggingface dataset:
Edi Gathegi

**Edi Mue Gathegi** (s. 10. maaliskuuta 1979 Nairobi, Kenia) on yhdysvaltalainen näyttelijä. Hän on tullut tunnetuksi muun muassa tohtori Jeffrey Colen roolista televisiosarjasta *[[House (televisiosarja)|House]]*, Cheesen roolista vuoden 2007 elokuvassa *[[Gone Baby Gone]]* sekä Laurent-vampyyrinä Stephenie Meyerin *[[Houkutus (kirjasarja)|Houkutus]]*-kirjasarjaan perustuvissa elokuvissa *[[Twilight – Houkutus]]* (2008) ja *[[Twilight – Uusikuu]]*.

## Biografia
### Varhaisvaiheet
Gathegi syntyi Nairobissa, Keniassa, mutta kasvoi Kaliforniassa. Valmistuttuaan ylioppilaaksi Kaliforniassa hän oli kiinnostunut koripallosta, kunnes loukkasi polvensa. Hän aloitti helpot näytelmätunnit, koska oli masentunut, mutta löysikin sitten intohimonsa näyttelemisestä. Tämän jälkeen hän kävi Tisch Schoolia. Gathegin näyttelijän ura alkoi teatterista, jossa hän teki monenlaisia näytelmiä.

### Näyttelijän ura
Gathegin ensimmäinen "ammattilaisen" rooli oli haitilainen taksinkuljettaja vuonna 2006 elokuvassa *[[Crank]]*. Hän oli käynyt koe-esiintymisissä Kaylon rooliin, mutta tuottajat antoivat roolin Efren Ramirezille ja tarjosivat Gathegille sen sijaan haitilaisen taksinkuljettajan roolia. Aluksi häntä epäilytti haitilaisen rooli, sillä hän mietti, ettei osaisi matkia tämän aksenttia, mutta hänen haitilainen ystävänsä valmensi häntä. Vuonna 2007, sen jälkeen kun oli vieraana muun muassa *[[Lincoln Heights]]issä* ja *[[Veronica Mars]]issa*, Gathegi sai Bodien roolin elokuvasta *[[Death Sentence]]*, Darudin roolin elokuvasta *The Fifth Patient* ja Cheesen roolin elokuvasta *Gone Baby Gone*. Myöhemmin hän sai roolin TV-sarjasta *House*, jossa hän esitti tohtori Jeffrey Colea. Gathegi vieraili myös rikossarjoissa ** ja *[[CSI]]*. Tämän jälkeen hän sai elokuvasta *Twilight – Houkutus* Laurent-vampyyrin roolin. Kun Gathegi kävi ensimmäisessä koe-esiintymisessä elokuvaan, hän ei tiennyt mitään elokuvaan perustuvasta kirjasarjasta, eikä että hänen roolihahmonsa olisi vampyyri. Sittemmin hän luki kaikki sarjassa ilmestyneet neljä kirjaa ja kutsuu itseään kovaksi faniksi.

Gathegi on mukana elokuvassa *[[My Bloody Valentine (elokuva)|My Bloody Valentine]]*, jossa hän esittää apulaissheriffi Martinin roolia. Hän myös jatkaa Laurentin roolia *Twilight – Houkutus* -elokuvan jatko-osassa *Twilight – Uusikuu*, jonka ensi-ilta oli 20. marraskuuta 2009. *Uusikuu* on kirjasarjan toinen osa.

Gathegi on myöskin näytellyt ''Blacklistissa'' Matias Solomonia.

## Filmografia

## Aiheesta muualla
*
Hannu Reime

**Hannu Reime** (s. 1944) on suomalainen toimittaja, joka työskenteli Yleisradion ulkomaantoimituksessa vuodesta 1966 vuoteen 2007 asti. Hän on julkaissut kirjan Israelin ja Palestiinan kysymyksestä.

## Ura
Reime on opiskellut kielitiedettä ja filosofiaa Helsingin yliopistossa. Reime aloitti uransa ”printtipoikana”, mutta eteni uutissähkeiden kirjoittajaksi ja uutisten lukijaksi ja siirtyi myöhemmin ulkomaantoimittajaksi. Toimittajana hän nosti Suomessa yleiseen tietoisuuteen muun muassa Itä-Timorin ongelman. Reimeen toimittajantyölle on ollut ominaista käsitellä ja esitellä uutiset tapahtumien yhteiskunnallista ja historiallista taustaa vasten. Myöhemmin urallaan hän kiinnostui maailman kielistä ja työsti niistä useita radiosarjoja ja kirjan. Reime sai vuonna 1998 Valtion tiedonjulkistamispalkinnon ja 2007 Kansanvalistusseuran palkinnon. Nykyään Reime on yksi kirjoittaja YLE:n viikoittaisissa kolumneissa.

## Teokset
*  (uusittu painos Like 2011; uusittu painos Rosebud 2024)
* 
*  

## Lähteet

## Aiheesta muualla
* Hannu Reimen kolumneja Tapani Laustin sivuilla.
* Elävä arkisto | yle.fi - Hannu Reime .
Robert Chambers

**Robert Chambers** (10. kesäkuuta 1802 – 17. maaliskuuta 1871) oli skotlantilainen kirjailija ja kustantaja. Hänen ehkä tunnetuin julkaisunsa on anonyyminä julkaistu *[[Vestiges of the Natural History of Creation]]*. Hänet valittiin Geological Society of Londonin jäseneksi vuonna 1844.

## Lähteet
Dark Horse (Nickelbackin albumi)

__NOTOC__
**Dark Horse** on kanadalaisen Nickelback-yhtyeen kuudes studioalbumi, joka julkaistiin 18. marraskuuta 2008 levymerkillä Roadrunner Records.

Albumi nousi ensimmäisellä listaviikollaan Yhdysvalloissa Billboard 200 -listan toiselle sijalle. Suomessa se ylsi virallisen albumilistan sijalle 19.

## Kappaleet

## Kokoonpano
* Chad Kroeger – laulu, kitara 
* Ryan Peake – kitara, taustalaulu 
* Mike Kroeger – basso 
* Daniel Adair – rummut, taustalaulu

## Arvostelut
* Allmusic: 
* Entertainment Weekly: C+
* Rolling Stone: 
* Soundi: 

## Lähteet
Jamie Noble

**James Gibson** (s. 23. joulukuuta 1976), joka tunnetaan paremmin nimellä **Jamie Noble**, on World Wrestling Entertainmentissä esiintynyt entinen showpainija. Hänen managereitaan ovat olleet Layla, Nidia ja Leia Meow. Hänen sisääntulomusiikkinsa on WWE:n tekemä "Bawitdaba".

## Raw
WWE:n vuoden 2008 vaihdossa, Noble siirrettiin Raw-brändiin. Noble yritti tehdä vaikutukseen Laylaan, mutta saikin vain selkäsaunoja itseään suuremmilta vastustajilta. Hän aloittikin pian riidan William Regalin kanssa, joka myös tykkäsi Laylasta. Syyskuun Rawissa, Noble voitti Paul Burchillin matsissa, mutta heti ottelun jälkeen Layla tuli lavalle ja sanoi, että se on ohi ja alkoi seurustelemaan Regalin kanssa.

2009 helmikuun ECW:ssä Noble pyysi ECW:n Theodore Longilta sopimusta, muttei saanut sitä, koska hävisi sinä iltana The Boogeymanille. WWE:n kotisivuilla Noblen profiili siirrettiin ECW:stä takaisin Rawiin.

2009 helmikuun Rawissa Noble joutui leikkaukseen saatuaan petollisen Knox Outin Mike Knoxilta. WWE ilmoitti, ettei vammat olleet vakavia.

2009 marraskuun Rawissa Noble lopetti painiuransa Sheamusin hakattua hänet pahasti. Todellisuudessa hän lopetti uransa aiemmin tulleiden selkä- niska- ja olkapääonnettomuuksien takia.

## Tiedot
* Pituus: 175 senttiä
* Paino: 92 kiloa
* Asuu: Melbourne, Florida
* Debyytti: Vuosi 2002

## Liikkeet
* **Cross Armbar**
* Paydirt (Dragon Sleeper)
* Double Knee Gutbuster
* Trailerhitch (Figure Four Leglock)
* Diving Legdrop
* Wristlock

## Palkinnot
* 42/500 sijalla Vuoden Painija 2002-listalla

## Mestaruudet
* 1-kertainen Cruiserweight-mestari

## Lähteet
Tuhkimotarina 2

**Tuhkimotarina 2** (*Another Cinderella Story*) on yhdysvaltalainen vuonna 2008 valmistunut elokuva, jonka pääosassa esiintyy Selena Gomez ja Drew Seeley.

## Juoni

Elokuva perustuu *[[Tuhkimo]]n* juoneen. Mary Santiago (Selena Gomez) on Tuhkimon roolissa ja rakastuu ”prinssiin” eli Joey Parkeriin (Drew Seeley). Dominique Blatt (Jane Lynch) on Maryn ilkeä äitipuoli, joka yrittää kaikin tavoin pilata Joeyn ja Maryn suhteen. Koulun naamiaistanssiaisissa Mary tanssii Joeyn, koulun suosituimman pojan kanssa, mutta naamion takia Joey ei tiedä, ketä tanssittaa. Mary on kuitenkin luvannut olla koko illan kotona siivoamassa huoltajansa huonetta, ja sen pitäisi olla putipuhdas tämän palatessa keskiyöllä. Marylle tulee kiire ja hän pudottaa mp3-soittimensa. Joey alkaa etsiä mp3-soittimen avulla unelmiensa tyttöä.

## Rooleissa

## Soundtrack
Arabian Prince

**Arabian Prince**, oikealta nimeltään **Kim Renard Nazel** (s. 17. kesäkuuta 1965 Compton, Kalifornia) on DJ, rap-artisti ja hip hop -tuottaja. Hän oli yksi gangsta rap -yhtye N.W.A:n alkuperäisjäsenistä, mutta erosi kollektiivista hieman ennen sen esikoisalbumin julkaisua ja siirtyi soolouralle.

## Varhainen elämä ja musiikkiuran alku
Lezan kasvoi Kalifornian Comptonissa. Hänen isänsä Joseph Nazel oli aktvisti ja kirjailija. Varttuessaan Lezan kävi katolisia kouluja ja harrasti urheilua.

High schoolista valmistuttuaan Lezan teki ensimmäisen kappaleensa, minkä jälkeen hän pian tapasi Dr. Dren. Tämän kautta hän tutustui myös Eazy-E:n kanssa ja tuli osaksi N.W.A-yhtyettä ja Ruthless Recordsia. Lezan kirjoitti ja tuotti yhtyeen ensimmäisen singlen ”Paniz Zone”. *[[N.W.A. and the Posse|N.W.A. and The Posse]]*-levyn julkaisun jälkeen yhtye alkoi työstämään esikoisalbumiaan *[[Straight Outta Compton]]*, mutta Lezan erosi yhtyeestä vain viikkoja ennen albumin julkaisua. Syynä tähän olivat erimielisyydet rojaltien maksamisesta yhtyeen managerin Jerry Hellerin kanssa.

## Diskografia

### Soolona

* *Brother Arab* (1989, Orpheus Records)
* *Situation Hot* (1990, Macola Records)
* *Where's My Bytches* (1993, Da Bozak Records)
* *Professor X* (2007 / 2008, Clone Records)
* *Innovative Life: The Anthology* (2008, Stones Throw Records)

### N.W.A:n kanssa

* *[[N.W.A. and the Posse]]* (1987)
* *[[Straight Outta Compton]]* (1988)

## Lähteet
Snitsky

**Eugene Alan Snitsky** (s. 14. tammikuuta 1970), joka tunnetaan paremmin nimellä Snitsky, on showpainija, joka tunnetaan esiintymisistään World Wrestling Entertainmentin Raw-brändissä. 

## Raw ja Lähtö
Snitsky vaihdettiin ECW:stä takaisin Rawiin heinäkuussa 2008. Hän teki paluunsa brändiin voittamalla Super Crazyn.

Snitsky jatkoi voittoputkeaan hakaten mm. Super Crazyn, Val Veniksen ja The Highlandersit.

Elokuussa 2008, Snitsky hävisi John Cenalle kaksi kertaa ja toisella kerralla Randy Orton sekaantui matsiin. Tämä oli Snitskyn ensimmäinen häviö Rawissa paluunsa jälkeen. Snitsky teki paluun lokakuussa 2008 voittaen Val Veniksen ja auttaen Santino Marellaa hänen riidassaan Venistä vastaan. Joulukuussa 2008, Snitsky hävisi Jeff Hardylle matsissa Intercontinental-mestaruudesta. Snitsky paini sittemmin monia Heat-matseja, voittaen niistä useimmat.

Snitskyn viimeinen ottelu WWE:ssä oli Intercontinental-mestaruusturnauksessa CM Punkia vastaan, jonka Snitsky hävisi. Joulukuun yhdestoista päivä, Snitsky sai potkut WWE:stä. Snitsky ei voittanut yhtäkään mestaruutta WWE:ssä.

## Tiedot
* Pituus: 203 cm
* Paino: 140 kg
* Syntyi: 
* Asuu: Orwigsburg, Pennsylvania
* Debyytti: Vuosi 2004

## Liikkeet
* **Pumphandle Slam**
* Big Boot
* Inverted DDT
* Running Lariat
* Scoop Slam
* Clothesline

## Palkinnot
* 83/500 sijalla Vuoden Painija 2005-listalla

## Lähteet
Noora Peltokukka

**Noora Peltokukka** (s. 1978) on suomalainen näyttelijä. Hän on valmistunut Teatterikorkeakoulusta vuonna 2002. Hänet tunnetaan muun muassa televisiosarjoista *[[Kirje isältä]]*, *[[Osasto 5]]* ja *[[Uutishuone]]* sekä elokuvista *[[FC Venus]]* ja *[[Tähtitaivas talon yllä]]*. 

Teatteripuolella hän on esiintynyt muun muassa Turun, Lahden ja Oulun kaupunginteattereissa sekä KOM-teatterissa ja Musiikkiteatteri Kapsäkissä.

## Filmografia
### Elokuvat

### Televisiosarjat

## Lähteet

## Aiheesta muualla
* 
*
Christian Colson

**Christian Colson** on brittiläinen elokuvatuottaja. Hän on tuottanut vuoden 2008 elokuvan *[[Slummien miljonääri]]*, jonka tuottajana hän sai muun muassa Oscarin, Golden Globen ja Bafta-palkinnon.

## Filmografia
### Tuottajana
* *[[The Descent – loukussa]]* (2005)
* *Separate Lives* (2005)
* *[[Eden Lake]]* (2008)
* *[[Slummien miljonääri]]* (2008)
* *[[The Descent – loukussa 2]]* (2009)
* *[[Centurion (elokuva)|Centurion]]* (2010)
* *[[127 tuntia]]* (2010)
* *[[Trance (vuoden 2013 elokuva)|Trance]]* (2013)
* *[[T2 Trainspotting]]* (2017)

## Aiheesta muualla
*
Sodalitium Confessionis Apostolicae

**Sodalitium Confessionis Apostolicæ** (**SCA**) on Ruotsin kirkossa toimiva luterilainen pappisveljestö.

SCA:n perusti 1919 Malmön Pyhän Pietarin seurakunnan kirkkoherra Albert Lysander (1875–1956) Oxfordin liikkeen vaikutuksesta. Veljestö perustettiin vahvistamaan pappisidentiteettiä ja rohkaisemaan kirkon uudistusta sen apostoliselle perustalle, samanaikaisesti nousevan liberaaliteologian vaikutusaikana.

SCA:ta johtaa *Frater Superior* ja sen jäsenet noudattavat hartauselämässään yhteistä hengellistä sääntöä. Veljestön novisiaatti kestää vuoden ajan. SCA:n vuotuinen juhlapäivä on apostolien Simonin ja Juudaksen muistopäivä 28. lokakuuta.

## Lähteet
* Oloph Bexell: ''The Oxford Movement as Received in Sweden''. Kyrklig Samling - Lontoon konferenssi 2006 
* Bengt Ingmar Kilström: *Högkyrkligheten i Sverige och Finland under 1900-talet*. Helsingborg 1990, 

### Viitteet
Stephen Lang

**Stephen Lang** (s. 11. heinäkuuta 1952 New York, New York) on yhdysvaltalainen näyttelijä. Hänen isänsä on unkarinjuutalaista ja saksanjuutalaista sukua ja hänen äitinsä irlantilais-saksalaista sukua.  

Lang aloitti uransa teatterin parissa. Hän on voittanut urallaan useita palkintoja ja esiintynyt televisiosarjojen ja elokuvien lisäksi myös Broadwaylla.

## Yksityiselämä
Lang on naimisissa Kristina Watsonin kanssa, joka on vaatesuunnittelija-opettaja. Heillä on neljä lasta. 

## Filmografiaa
* *[[Kauppamatkustajan kuolema (vuoden 1985 elokuva)|Kauppamatkustajan kuolema]]* (1985)
* *[[Psykopaatin jäljillä]]* (*Manhunter*, 1986)
* *[[Salainen projekti]]* (*Project X*, 1987)
* *[[Rankka keikka|The Hard Way]]* (1991) 
* *[[Gettysburg (elokuva)|Gettysburg]]* (1993) 
* *[[Tappava salaisuus]]* (*Fire Down Below*, 1997)
* *[[Trixie]]* (2000)
* *[[The I Inside]]* (2003)
* *[[Jumalan miekka]]* (*Gods and Generals*, 2003)
* *[[Save Me (vuoden 2007 elokuva)|Save Me]]* (2007)
* *[[Avatar (elokuva)|Avatar]]* (2009)
* *[[Conan the Barbarian (vuoden 2011 elokuva)|Conan the Barbarian]]* (2011)
* *[[Terra Nova (televisiosarja)|Terra Nova]]* (televisiosarja, 2011)
* *[[Pioneer – sukellus meren syvyyksiin]]* (*Pionér*, 2013)
* *[[Don’t Breathe]]* (2016)
* *[[Mortal Engines]]* (2018)
* *[[Don't Breathe 2]]* (2021)
* **' (2022)
* **' (2025)
* *[[Sisu 2]]* (2025)
* *[[Avatar 4]]* (2029)

## Lähteet

## Aiheesta muualla

*
Matt Bloom

**Matthew Jason "Matt" Bloom** (s. 14. marraskuuta 1972) on yhdysvaltalainen uransa lopettanut ammattilaispainija. Hän on paininut New Japan Pro Wrestlingissä nimellä **Giant Bernard**. Hän otteli World Wrestling Entertainmentissa (WWE) vuodesta 1997 vuoteen 2004. Tuolloin hän käytti kehänimiä **Prince Albert**, **Albert** ja **A-Train**. Painittuaan muutaman vuoden Japanissa Bloom palasi WWE:hen vuonna 2012 nimellä Lord Tensai, joka myöhemmin lyhennettiin nimeen Tensai. Nykyään hän toimii WWE Performance Centerissä päävalmentajana.

## Lähtö WWE:stä
Bloom debytoi WWE:ssä 11. huhtikuuta 1999 Sunday Night Heat. Hän liittyi lyhytikäiseen trioon nimeltä "The Pierced Palls". Bloom debytoi RAWissa 7. kesäkuuta 2004. Hän loukkaantui 24. päivä ja ennen toipumistaan, 24. marraskuuta, WWE purki Bloomin sopimuksen. 

## Lähteet
Ken Kercheval

**Ken Kercheval** (15. heinäkuuta 1935 Wolcottville, Indiana – 21. huhtikuuta 2019 Clinton, Indiana) oli yhdysvaltalainen näyttelijä, joka näytteli 1980-luvun menestyssarjassa ''Dallas'' Cliff Barnesin roolissa. Hän oli Larry Hagmanin ohella ainoa näyttelijä, joka pysyi sarjassa sen alusta loppuun.

1960-luvulla Kercheval näytteli teatterilavoilla lähinnä musikaaleissa. Teatterityöt eivät kuitenkaan yksin riittäneet elannon lähteiksi vaan hän joutui tekemään niiden ohella myös muita töitä. Ennen *Dallasia* Kercheval oli esiintynyt pienissä sivurooleissa monissa TV-sarjoissa ja joissakin elokuvissa.

## Lähteet

## Aiheesta muualla
*
Prince Albert

**Prince Albert** on kaupunki Saskatchewanin provinssissa Kanadassa. Se sijaitsee Saskatchewanjoen pohjoishaaran varrella ja on tärkeä läpikulkureitti provinssin pohjoisosiin. Laaja Prince Albertin kansallispuisto sijaitsee 51 kilometriä kaupungista pohjoiseen.

WHL-joukkue Prince Albert Raiders on kotoisin Prince Albertista.

## Historia
Prince Albertin alueen ensimmäiset asukkaat olivat cree-intiaaneja. Jotka kutsuivat aluetta nimellä () joka tarkoittaa ( tai ). Ensimmäinen valkoinen alueella oli englantilainen Henry Kelsey vuonna 1692. Ensimmäinen eurooppalainen asutus nykyisen kaupungin lähellä oli Peter Pondin perustama North West Companyn kauppa-asema vuonna 1776, joka edelleen kantaa hänen nimeään.

1862 Hudson's Bay Companyn työntekijä James Isbister asettui asumaan ja viljelemään maata paikalla. Alueelle muutti useita muitakin siirtolaisperheitä, jotka kutsuivat aluetta Isbisterin asutuskeskukseksi. Isbister muutti pois alueelta 1886 mutta palasi vuosia myöhemmin takaisin perustettuun Prince Albertin kylään.

Pastori James Nisbet perusti Prince Albertin yhdyskunnan kaupungin paikalle vuonna 1866, käännytäkseen intiaaneja kristinuskoon. Nimensä yhdyskunta sai juuri edesmenneen Yhdistyneen kuningaskunnan prinssi Albertin mukaan. Kaupunki kantaa edelleen hänen nimeään. Yhdyskunnan väestöstä suuri osa oli métisejä, joten yhdyskunta oli heidän hallussaan Saskatchewanin kapinassa vuonna 1885, kunnes Kanadan armeija marssi yhdyskuntaan. Samana vuonna Prince Albert sai virallisen kylän aseman.

Prince Albertista tuli Saskatchewanin hallinnollinen keskus vuonna 1882 ja vuonna 1904 Prince Albert sai kaupunginoikeudet. Seuraavana vuonna hallinto siirrettiin kuitenkin Reginaan. Vuonna 1911 Saskatchewanin valtiollinen vankila perustettiin kaupunkiin.

## Lähteet
Valkoniskakyyhky

**Valkoniskakyyhky** (*Columba albinucha*) on melko harvinainen keskiafrikkalainen kyyhky.

## Koko ja ulkonäkö
Valkoniskakyyhky on 34&nbsp;cm pitkä, uuttukyyhkyn kokoinen lintu. Kyyhkynharmaasta höyhenpuvusta erottuvat laajalti valkoinen niska ja päälaen takaosa sekä valkoinen pyrstö. Nokka on punertava ja naama tumma.

## Esiintyminen
Valkoniskakyyhky elää keskisessä Afrikassa lähellä Päiväntasaaja Kamerunissa, Kongon demokraattisessa tasavallassa, Ugandassa ja Sudanissa. Kaikkialla se on harvalukuinen ja siitä on vain vähän havaintoja. Metsien hakkuut vaarantavat lajin elinmahdollisuuksia.

## Elinympäristö
Valkoniskakyyhkyt asuvat tiheissä alavien maiden ja vuorenrinteiden metsissä 1&nbsp;800 metrin korkeuteen saakka.

## Lisääntyminen
Pesimähavainnot koskevat vain yhtä pesää, joka sijaitsi matalalla ruohokasvillisuudessa ja jossa oli yksi valkoinen muna.

## Ravinto
Valkoniskakyyhkyjen ravintona ovat ainakin marjat ja hedelmät.

## Lähteet
* ARKive

### Viitteet
Nicola Berti

**Nicola Berti** (s. 14. huhtikuuta 1967 Salsomaggiore Terme, Italia) on italialainen jalkapalloilija.

Berti oli pelipaikaltaan keskikenttäpelaaja. Hän pystyi pelaamaan sekä keskellä että laidassa.

## Ura
Berti edusti uransa parhaan jakson eli vuodet 1988–1998 Interiä. Hän saavutti seuran riveissä muun muassa Italian-mestaruuden ja kaksi UEFA Cupin voittoa. Berti edusti kotimaassaan myös Parmaa ja Fiorentinaa vuosina 1982–1988. Hän edusti lisäksi kotimaansa ulkopuolella englantilaista Tottenhamia, espanjalaista Alavésia ja australialaista Northern Spiritiä vuosina 1998–2000.

Italian maajoukkueessa Berti pelasi 39 ottelua ja teki kolme maalia vuosina 1988–1995. Hän saavutti Italian riveissä MM-kilpailuissa pronssia kotikisoissa vuonna 1990 ja hopeaa vuonna 1994. 

## Saavutukset
* Italian-mestaruus 1989
* Italian supercup 1989
* UEFA Cup 1991, 1994
* MM-pronssi 1990
* MM-hopea 1994

## Lähteet

## Aiheesta muualla
* 
*
City Heat – tuli hännän alla

**City Heat – tuli hännän alla** on toiminta- ja komediaelokuva, joka valmistui vuonna 1984. Pääosissa nähdään Clint Eastwood ja Burt Reynolds. Elokuva on parodia näiden kahden omista, kovaksikeitetyn macho-sankarin rooleista.

## Arvioita
*[[Video-opas|Video-oppaassa]]* vuodelta 1994 Asko Alanen harmittelee, etteivät löysä parodia ja totinen paukuttelu kohtaa elokuvassa. Hän antoi *City Heatille* yhden tähden viidestä, mikä vastaa sanallista arviota ”huono”.

## Lähteet
Oliivikäki

**Oliivikäki** (*Cercococcyx olivinus*) on läntisessä Afrikassa esiintyvä pitkäpyrstöinen käkilaji.

## Esiintyminen
Oliivikäki elää läntisessä Afrikassa Sierra Leonesta ja Guineasta Angolaan, Sambiaan ja Ugandaan. Lajin elinympäristön ala on noin 720&nbsp;000 neliökilometriä.

## Lähteet

## Aiheesta muualla
*ITIS: Cercococcyx olivinus
Kiki (lehti)

**Kiki** oli Yrjö Halmeen johtaman Kustannusosakeyhtiö Ilmarisen julkaisema, vuosina 1929–1937 ilmestynyt lukemistolehti, joka loi pohjaa suomalaiselle miestenlehtiperinteelle. Se sisälsi aikakauteen nähden poikkeuksellisen eroottisia kuvia naisista ja yleistä etikettivalistusta. Lehdessä julkaistiin muun muassa useita Marton Taigan komisario Kairala -tarinoita.

## Lähteet
Lehtimäenkulma

**Lehtimäenkulma** (myös **Lehtimäki**) on kulmakunta ja entinen koulupiiri Somerolla lähellä Ypäjän rajaa. 2010-luvulla kulmakunnalta käytiin koulua pääasiassa Pitkäjärven koulussa. Kulmakunnalla toimii Lehtimäenkulman Pienviljelijäyhdistys ry, jonka omistuksessa on maamiesseurantalo Lehtilä. 

Aiemmin kulmakunnalla oli myös koulu ja kauppa.  Lehtimäen koulu perustettiin vuonna 1926 ja lopetettiin vuonna 1971. Lehtilän seuraintalo rakennettiin 1950-luvun alussa. 1970-luvulla talo paloi, mutta rakennettiin uudelleen. Nykyinen loivakattoinen puurakennus valmistui vuonna 1978 ja sen pinta-ala on 504 m².

Kulmakuntaan kuuluu takamaita neljästä Someron kylästä: Pitkäjärvestä, Sillanpäästä, Pyölistä ja Lahdesta. Nimensä kulmakunta on saanut Lahden ja Pyölin jakokunnan maille Pyölin kylään isossajaossa perustetusta Löfbackan eli Lehtimäen uudistalosta, joka 1800-luvulla oli Someron nimismiehen virkatalona. Lehtimäen nykyinen päärakennus on perimätiedon mukaan pystytetty 1834, ja talo rakennuksineen on maisemallisesti ja paikallishistoriallisesti arvokas ja hyvin säilynyt kokonaisuus. Viereinen Lehtimäen koulu, joka nykyään on asuinkäytössä, on rakennettu vuonna 1929. Kaksikerroksinen, hirsirakenteinen, tyyliltään klassistinen rakennus on maisemallisesti merkittävä.

Luonnonympäristöltään Lehtimäenkulma on osa Somerolta Loimaalle ulottuvaa savitasankoa, jossa saven täyttämät kallioperän murrokset ja kalliosydämiset moreenimäet vuorottelevat. Vedet virtaavat alueelta kolmeen suuntaan: Loimijoen sivujoen Kuusjoen latvahaaroihin Ypäjällä ja Paimionjoen sivujokien Palojoen ja Jaatilanjoen latvahaaroihin Somerolla. 

## Lähteet
Wattie Buchan

**Walter ”Wattie” David Buchan**  (s. 24. heinäkuuta 1957 Edinburgh) on skotlantilaisen hardcore punk -yhtye The Exploitedin laulaja.

Britannian armeijan käytyään Buchan palasi kotikaupunkiinsa Edinburghiin. Buchan kiinnostui punkista kuultuaan Sex Pistolsista. Buchan on naimisissa Gena Buchanin kanssa. Hänen veljensä Wullie soitti punkrockyhtyeessä, josta myöhemmin tuli The Exploited. He ottivat Buchanin yhtyeeseen vokalistiksi. Yhtye on jatkanut toimintaansa 2000-luvulle asti. Yhtye aloitti soittamalla Oi!: ta ja streetpunkia, mutta sen musiikissa on nykyisin vaikutteita thrash metallista. Buchan tunnetaan kriittisenä useita muita punkmuusikkoja kohtaan, varsinkin Green Dayta, Henry Rollinsia, Jello Biafraa, Bad Religionia ja emoyhtyeitä kohtaan.

## Lähteet
Store Fornestinden

**Store Fornestinden** on Skandien Lyngsalpenen osaan kuuluva vuorenhuippu Tromssan kunnassa Norjassa. Fornesfjellet käsittää kaksi huippua, joista Store Fornestinden on korkeampi, 1&nbsp;477 metriä merenpinnan tasosta. Toinen huippu on hieman pohjoisempi Litle Fornestinden, jonka korkeus on 1&nbsp;050 metriä.


Kuva: Store Fornestinden.jpg|Store Fornestindenin länsipuoli helmikuussa 2009.
Kuva: Store Fornestinden - May 2.JPG|Store Fornestinden nähtynä pohjoisesta, Muotkalahden (Kjosen) varrella kulkevalta Riksvei 91 -tieltä toukokuussa 2009.


## Aiheesta muualla
* Kuvia, Geir Jenssen 2007
Labyrinttisienet

**Labyrinttisienet** (*Labyrinthulomycetes*) ovat ruskeiden levien kaareen kuuluvia eliöitä, joista monet muodostavat erikoisia verkkomaisia limakkorakenteita. Niissä on kaksi pääryhmää: limaverkkosienet (*Labyrinthulaceae*) ja traustokytridit (*Thraustochytridiaceae*). Sekä limaverkkosieniä että traustokytridejä tunnetaan kumpiakin noin 30 lajia. Niitä elää meri- ja murtovedessä, jossa ne hajottavat lahoavaa ainesta tai ovat muiden eliöiden loisia. 

Limaverkkosienet muodostavat soluseinättömiä, kalvon ympäröimiä limaverkkoja, joiden sisällä solut elävät. Limaverkko muodostuu solulimasta, ja siinä elävät solut ovat yhteydessä limaverkkoon niiden pinnalla olevien *botrosomi*-nimisten rakenteiden välityksellä. Solut ovat muodoltaan sukkulamaisia, ja ne voivat liikkua limaverkon sisällä. Tämän ansiosta limaverkko voi edetä hitaasti (5–150 mikrometriä minuutissa) alustaansa pitkin. Limaverkossa olevat solut voivat lisääntyä jakautumalla, ja limaverkko voi hajota useisiin osiin, jotka jatkavat elämäänsä itsenäisinä limakkoina. Limaverkkosienet lisääntyvät myös suvullisesti, jolloin muodostuu uintisiimallisia parveiluitiöitä. 

Traustokytridit puolestaan eivät muodosta limaverkkosienten tapaan laajoja limakkoja, mutta niillä on kuitenkin soluissaan samanlaisia botrosomeja, joista työntyvien limasäikeiden avulla ne kiinnittyvät alustaansa. Niihin kuuluu mm. nilviäisillä loisivia lajeja.

## Lähteet
* Rikkinen, Jouko: Leviä, sieniä ja leväsieniä. Yliopistopaino, 1999. 
* Tsui C.K. et al.: ''Labyrinthulomycetes phylogeny and its implications for the evolutionary loss of chloroplasts and gain of ectoplasmic gliding'' ;  Mol Phylogenet Evol. 17 Oct 2008.

### Viitteet
Steindalstinden

**Steindalstinden** on Skandien Lyngsalpenen osaan kuuluva kaksoishuippu Omasvuonon kunnassa, Norjassa. Huipuista korkeampi on läntinen huippu, joka on korkeudeltaan 1&nbsp;511 metriä merenpinnan tasosta. Hieman matalampi itäinen huippu on korkeudeltaan 1&nbsp;504 metriä.

## Lähteet

## Aiheesta muualla
* Kuvia ja hieman kuvailua kiipeämisestä, Geir Jenssen 2008
Victor Loche

**Victor Jean François Loche** (1806–1863) oli ranskalainen luonnontieteilijä ja sotilas, arvoltaan kapteeni.

Loche tutki Algerian Saharan alueen eläimistöä 1855–1856. Hän julkaisi teokset *Histoire naturelle des mammifères de l'Algérie* (1867) ja *Histoire naturelle des Oiseaux de l'Algérie* (1867). Loche nimesi hietakissan (*Felis margarita*) 1858. Linnuista hän nimesi afrikansuopöllön (*Asio capensis*) alalajin *tingitanus* 1867.

## Lähteet
William L. Schultz

**William L. Schultz** (s. noin 1926 Milwaukee – toukokuu 1983) oli yhdysvaltalainen lintutieteilijä ja taiteilija.

Schultz työskenteli Milwaukeen yleisessä museossa (Milwaukee Public Museum) vuodesta 1947 alkaen. Hän erosi vuonna 1973 ryhtyäkseen päätoimiseksi taiteilijaksi. Hän teki luontoaiheisia puukaiverruksia ja maalauksia. Hänen töitään oli 1980-luvulla näytteillä Smithsonian-instituutissa.

Schulz ja Hugh C. Land nimesivät isopökkelökehrääjän (*Nyctibius grandis*) alalajin *guatemalensis* 1963.

Schulz kuoli leukemiaan 57-vuotiaana.

## Lähteet
* Muistokirjoitus, ''The New York Times'' 15.5.1983
Celebesinhaukkakäki

**Celebesinhaukkakäki**  (*Cuculus crassirostris*) on Aasiassa elävä käkilintu. Se on endeeminen Indonesiassa, Sulawesin saarella, jossa se elää kosteissa rinnemetsissä 500–1400 metrin korkeudella.

## Lähteet
Yleisurheilun sisäratojen Euroopan-mestaruuskilpailut 2007

**Vuoden 2007 [[Yleisurheilun sisäratojen Euroopan-mestaruuskilpailut]]** pidettiin Birminghamissa, Yhdistyneessä kuningaskunnassa 2. – 4. maaliskuuta. Kisat olivat järjestykseltään 29:nnet.

## Mitalistit
### Miehet

### Naiset

## Mitalitaulukko

## Katso myös
*Suomi yleisurheilun sisäratojen Euroopan-mestaruuskilpailuissa 2007
Asociación de Academias de la Lengua Española

**Asociación de Academias de la Lengua Española** eli **Espanjan kielen akatemioiden yhdistys** on vuonna 1951 Meksikossa perustettu järjestö, joka kokoaa yhteen kaikkien espanjankielisten maiden kielenhuoltoviranomaiset. 

## Luettelo jäsenakatemioista

## Lähteet

## Aiheesta muualla
* Viralliset kotisivut
John Davis (ornitologi)

**John Davis** (1. joulukuuta 1916 Woodmere, New York – 1. toukokuuta 1986 Carmel Valley Village, Kalifornia) oli yhdysvaltalainen lintutieteilijä.

Davis opiskeli Amerikan historiaa Yalen yliopistossa ja väitteli tohtoriksi eläintieteessä Kalifornian yliopistossa Berkeleyssä. Hän toimi biologian apulaisprofessorina ja Moore Laboratory of Zoologyn kuraattorina Occidental Collegessa, kunnes siirtyi vuonna 1953 tutkijaksi Hastingsin luonnonhistoriallisen reservaatin (Hastings Natural History Reservation) palvelukseen. Hastings oli Kalifornian yliopiston kenttäasema. Vuonna 1960 Davis nimitettiin Hastingsin johtajaksi, missä virassa hän pysyi, kunnes jäi eläkkeelle 1982.

Toisessa maailmansodassa Davis palveli Yhdysvaltojen armeijassa.

Vuonna 1982 Davis nimitettiin Carmelin metsäntutkimuskomissioon (Carmel Forestry Commission). Hän toimi lukuisissa yhdistyksissä, erityisesti Cooper Ornithological Societyssa, jossa hän toimi sihteerinä, varapuheenjohtajana ja puheenjohtajana, sekä toimitti *Condor*-lehteä. Hän oli myös American Ornithologists' Unionin jäsen. Davis julkaisi yli 50 tieteellistä artikkelia ja yhdessä Alan Baldridgen kanssa kirjan *The Bird Year* 1981.

Davisin vaimo Betty kuoli 1981. Hän avioitui sitten Norman kanssa. Hänellä oli tytär Carol ja poika John Steven.

Davis nimesi linnuista väliamerikanpökkelökehrääjän (*Nyctibius jamaicensis*) alalajin *lambi* vuonna 1959.

## Lähteet
* Muistokirjoitus (Hastings Natural History Reservation) 

### Viitteet
Lidia Kopania

**Lidia Kopania-Przebindowska** (s. 12. toukokuuta 1978 Koluszki, Puola) on puolalainen laulaja. Hän edusti Puolaa vuoden 2009 euroviisuissa kappaleella "I Don't Wanna Leave".

## Diskografia
### Albumit
* 2006 : *[[Intuicja]]*
* 2008 : *[[Przed świtem]]*

### Singlet
* 1998 "Niezwykły dar"
* 2006 "Sleep"
* 2006 "Hold On"
* 2007 "Twe milczenie nie jest złotem"
* 2008 "Tamta Łza"
* 2008 "Rozmawiać z tobą chce"
* 2009 "I Don't Wanna Leave"

## Lähteet

## Aiheesta muualla
* Lidia Kopanian viralliset sivut
Kiuaskallio

**Kiuaskallio** on Kurikassa Jalasjärven kirkonkylän tuntumassa sijaitseva urheilukeskus. Urheilukeskuksessa sijaitsee urheilukenttä, laskettelurinne, hiihto-, suunnistus-, kuntoilu- ja maastojuoksureittejä, urheiluhalli, tenniskenttiä ja ampumarata.

Kiuaskallion urheilukentällä on langaton kuulutusjärjestelmä sekä maalikamera. Kentällä on järjestetty muun muassa valtakunnalliset Kiekkokarnevaalit. Laskettelurinteessä on välinevuokraamo, hiihtokoulu sekä kahvila. Laskettelurinteessä sijaitsee myös ilmainen pulkkamäki. Kiuaskalliolla on talvisin hiihtoreittejä, jotka lumettomana aikana palvelevat kuntoilijoita ja suunnistajia. Reitit ovat pururatoja. Kiuaskalliolla on yksi lentopallokenttä, kaksi normaalia tenniskenttää ja yksi pleksikenttä. Kaikkia kenttiä ympäröi aita.

Kiuaskallion ampumaradalla on mahdollisuus kilpailla ja harjoitella kevyillä ampumama-aseilla. Kovilla aseilla harjoitellaan puolestaan Koskuen metsästysseuran ja Itäisen metsästysseuran ampumaradoilla. Ampumahiihtostadionin läheisyydessä sijaitsevat pistooli- ja villikarjuampumaradat. Kiuaskalliolla pidetään joka vuosi arvokisoja.

## Urheiluhalli

Kiuaskallion kuplanmuotoisessa urheiluhallissa on mahdollisuus harrastaa monia eri lajeja, kuten tennistä, salibandyä, sählyä, lentopalloa, koripalloa ja sulkapalloa. Hallissa voi lisäksi yleisurheilla talvisin, sillä siellä on muun muassa kiekon- ja kuulanheittoympyrä sekä seiväshyppy- ja pituushyppypaikka. Hallissa on pidetty aikoinaan Suomen huippuseiväshyppääjien välisiä kilpailuja. Urheiluhallissa on myös nyrkkeilytilaksi muutettavissa olevat baari- ja keittiötilat, kuntosali, painisali, juoksumatto, WC:t, pukeutumis- ja suihkutilat sekä yhteissauna.

## Lähteet

## Aiheesta muualla

*Kiuaskallion urheilukeskus
Sinkkioksidi

**Sinkkioksidi** (toisilta nimiltään *sinkkimonoksidi*, *sinkkivalkoinen*, *C.I. pigmentti valkoinen 4* tai *C.I. 77947*) on sinkin ja hapen muodostama yhdiste, jota käytetään muun muassa valkoisena väriaineena, kosmetiikassa, anturimateriaalina, lääketieteen eri sovelluksissa bioyhteensopivana aineena sekä elektroniikassa useissa sovelluksissa mm. tietokoneen prosessorin ja jäähdytyssiilin väliin levitettävän niin kutsutun lämpötahnan eräänä ainesosana. Jauheena sinkkioksidi on valkoinen tai kellertävä. Se ei liukene veteen, vaan sitä voidaan liuottaa muun muassa etikkahapolla, mineraalihapoilla sekä ammoniakilla. Sinkkioksidia voidaan valmistaa useilla eri tavoilla kuten märkäkemiallisilla, fysikaalisilla, sähkökemiallisilla, biologisilla ja ionivaihtoon perustuvilla menetelmillä.

## Terveyshaitat
Sinkkioksidihuuru saattaa hengitettynä läpäistä keuhkorakkulan, minkä seurauksena se pääsee verenkiertoon. Sinkkioksidihuuruille altistuneilla henkilöillä on havaittu hieman kohonneita virtsan sekä veren seerumin sinkkipitoisuuksia. Sinkkioksidihuurut saattavat aiheuttaa myös metallikuumeen, jonka oireita ovat kuume, vilutus, oksentelu, yskä, mahavaivat, ohimenevä hengenahdistus, näköhäiriöt sekä lihaskivut.

## Aiheesta muualla
*
*PubChem: Zinc Oxide 
*Kyoto Encyclopedia of Genes and Genomes (KEGG): Zinc oxide 
*ChemBlink: Zinc oxide
Real Academia Española

**Real Academia Española** eli **Espanjan kuninkaallinen akatemia** on Madridissa sijaitseva espanjalainen kuninkaallinen akatemia, jonka tehtävä on espanjan kielen vaaliminen Espanjassa. Muilla espanjankielisillä mailla on omat kielenvaalimisorganisaatiot. Ne ovat kuitenkin perustaneet yhteistyöjärjestön *[[Asociación de Academias de la Lengua Española]]*. Real Academia Españolan perusti vuonna 1713 markiisi Juan Manuel Fernández Pacheco esikuvana Ranskan akatemia. Jäsenyys on elinikäinen.

## Jäsenet (2009)
(luetteloitu jäseneksitulovuoden mukaan)
* Martín de Riquer Morera, Casa Dávalosin kreivi (1965)
* Antonio Colino López (1972)
* Miguel Delibes Setién (1975)
* Carlos Bousoño Prieto (1980)
* Manuel Seco Reymundo (1980)
* Francisco Ayala y García-Duarte (1984)
* Valentín García Yebra (1985)
* Pere Gimferrer Torrens (1985)
* Gregorio Salvador Caja (1987)
* Francisco Rico Manrique (1987)
* Antonio Mingote Barrachina (1988)
* José Luis Pinillos Díaz (1988)
* Francisco Morales Nieva (1990)
* Francisco Rodríguez Adrados (1991)
* José Luis Sampedro Sáez (1991)
* Víctor García de la Concha (1992)
* Eduardo García de Enterría y Martínez-Carande (1994)
* Emilio Lledó Íñigo (1994)
* Luis Goytisolo Gay (1995)
* Mario Vargas Llosa (1996)
* Eliseo Álvarez-Arenas Pacheco (1996)
* Antonio Muñoz Molina (1996)
* Juan Luis Cebrián (1997)
* Ignacio Bosque Muñoz (1997)
* Ana María Matute (1998)
* Luis María Anson Oliart (1998)
* Luis Mateo Díez (2001)
* Guillermo Rojo (2001)
* José Antonio Pascual (2002)
* Carmen Iglesias (2002)
* Luis Ángel Rojo (2003)
* Margarita Salas Falgueras (2003)
* Arturo Pérez-Reverte (2003)
* José Manuel Sánchez Ron (2003)
* Carlos Castilla del Pino (2004)
* Álvaro Pombo y García de los Ríos (2004)
* Antonio Fernández Alba (2006)
* Francisco Brines (2006)
* José Manuel Blecua (2006)
* Pedro García Barreno (2006)
* Javier Marias (2008)
* Inés Fernández-Ordóñez (2008)
* José María Merino (2008)
* Darío Villanueva (2008)
* José Luis Borau (2008)
* Salvador Gutiérrez (2008)
* José María Merino (2009)
I Don’t Wanna Leave

**I Don't Wanna Leave** on Lidia Kopanian kappale, joka oli Puolan edustuskappale Euroviisuissa 2009. Kappale kilpaili toisessa semifinaalissa 14. toukokuuta 2009, mutta ei selviytynyt finaaliin.

## Kappaleet
# I Don’t Wanna Leave
Beaglen matka

**Beaglen matka** () on yleisimmin annettu nimitys Charles Darwinin vuonna 1839 julkaisemasta klassisesta teoksesta, joka alkuaan ilmestyi ''HMS Beaglen'' kapteenin Robert FitzRoyn toimittaman neliosaisen matkakertomuksen *Narrative of the Surveying Voyages of His Majesty's Ships Adventure and Beagle* kolmantena osana nimellä *Journal and remarks, 1832–1835*. Kirja on sekä matkakertomus *Beaglen* toiselta, viisivuotiselta purjehdukselta, jolle Darwin osallistui, että Darwinin tutkimuspäiväkirja, joka kattaa sekä biologian, geologian että antropologian alat.

Kirjan osoittauduttua myyntimenestykseksi kustantaja julkaisi sen pian uudelleen nimellä *Journal of Researches into the Geology and Natural History of the various countries visited by H.M.S. Beagle*. Myöhemmin teoksesta toimitettiin useita erilaisia laitoksia eri nimillä. Kirja suomennettiin 2008.

## Kirjallisuus
* 

## Aiheesta muualla
*Beaglen matka Gutenberg-projektissa
HC Bílí Tygři Liberec

**Bílí Tygři Liberec** on tšekkiläinen jääkiekkojoukkue, joka pelaa Tšekin pääsarjassa Tipsport Extraligassa.

## Pelaajat

### Valmennus & Joukkueenjohto
* **Päävalmentaja:** Jiří Kudrna 
* **Apuvalmentaja:** David Kočí 
* **Maalivahtivalmentaja:** Martin Láska 
* **Videovalmentaja:** Aleš Vladyka 
* **Fysiikkavalmentaja:** Aleš Pařez 
* **Taitovalmentaja:** Jiří Bermann 
* **Huoltopäällikkö:** Jiří Jaroš 
* **Huoltopäällikkö:** Jan Plodek 
* **Huoltopäällikkö:** Aleš Vala 
* **Puheenjohtaja:** Petr Syrovatko 
* **Varapuheenjohtaja:** Lukáš Prinda 
* **Varapuheenjohtaja:** Petr Syrovatko Jr. 
* **Toimitusjohtaja:** Ctibor Jech 
* **Apulaistoimitusjohtaja:** Katerina Hruskova 
* **Urheilutoimenjohtaja:** Michal Birner 
* **Pelaajakehitysjohtaja:** Petr Jelínek 
* **Joukkueenjohtaja:** Tomáš Krupka 

*Lähde: EliteProspects*

## Lähteet

## Aiheesta muualla
* Kotisivut
HC Energie Karlovy Vary

**HC Energie Karlovy Vary** on tšekkiläinen jääkiekkojoukkue Karlovy Varysta. Joukkue pelaa maan pääsarjassa Tipsport Extraligassa.

## Suunnitelmat KHL:ään siirtymisestä
Joukkueen oli tarkoitus liittyä KHL:ään sen toiselle kaudelle 2009-2010. Joukkueen oli tarkoitus toimia maajoukkueen tapaisena ja siihen oli tarkoitus houkutella tšekkiläisiä huippupelaajia Tšekin Extraligasta samalla tavalla kuin Dinamo Minsk ja Dinamo Riika tekevät omassa maassaan. HC Energien juniorit liittyivät KHL:n junioriliigaan, MHL:ään kaudella 2012-2013.

## Joukkue kaudella 2025–2026

### Valmennus & Joukkueenjohto
* **Päävalmentaja:** Pavel Patera 
* **Apuvalmentaja:** David Moravec 
* **Maalivahtivalmentaja & Joukkueenjohtaja:** Lukáš Mensator 
* **Videovalmentaja:** Benjamin Sequens 
* **Fysiikkavalmentaja:** Marek Halamka 
* **Huoltopäällikkö:** Tomáš Lengö 
* **Huoltopäällikkö:** Tomáš Polák 
* **Puheenjohtaja:** Ladislav Trubač 

*Lähde: EliteProspects*

## Saavutukset
* Extraliga Hopeaa kaudella 2007-2008
* Extraliga Kultaa kaudella 2008-2009

## Sarjatasot
* **1997- Tšekin Extraliga**
* 1995-1997 Tšekin 2. Divisioona
* 1991-1995 Tšekin 3. Divisioona
* 1990-1991 Tšekin 2. Divisioona
* 1986-1990 Tšekin 3. Divisioona
* 1985-1986 Tšekin 4. Divisioona
* 1982-1985 Tšekin 3. Divisioona
* 1981-1982 Tšekin 4. Divisioona
* 1973-1981 Tšekin 3. Divisioona
* 1972-1973 Tšekin 2. Divisioona
* 1971-1972 Tšekin 3. Divisioona
* 1956-1971 Tšekin 2. Divisioona
* 1951-1956 Tšekin ykkösliiga
* 1947-1951 Amatööri
* 1947-1948 Ei pelannut
* 1955-1947 Amatööri

## Lähteet

## Aiheesta muualla

* Kotisivut
HC Škoda Plzeň

**HC Škoda Plzeň** on jääkiekkojoukkue Plzeňistä, Tšekistä, joka pelaa maansa pääsarjassa Tipsport Extraligassa. Joukkueen kotiareena on LOGSPEED CZ Aréna Plzeňissä.

## Joukkue kaudella 2025-2026

### Valmennus & Joukkueenjohto
* **Päävalmentaja:** Josef Jandač 
* **Apuvalmentaja:** Václav Pletka 
* **Apuvalmentaja:** Jiří Veber 
* **Maalivahtivalmentaja:** Rudolf Pejchar 
* **Videovalmentaja:** Vojtěch Tulačka 
* **Fysiikkavalmentaja:** Jan Snopek 
* **Taitovalmentaja:** Michal Dvořák 
* **Huoltopäällikkö:** Pavel Mastný 
* **Huoltopäällikkö:** Alexandr Nedelchev 
* **Puheenjohtaja:** Jan Šmucler 
* **Omistaja & Toimitusjohtaja:** Martin Straka 
* **Joukkueenjohtaja:** Václav Kalina 

*Lähde: EliteProspects*

## Lähteet

## Aiheesta muualla
* HC Škoda Plzeňin kotisivut
Carson McCullers

**Carson McCullers** (19. helmikuuta 1917 Columbus, Georgia – 29. syyskuuta 1967) Nyack, New York, o.s. Lula Carson Smith, oli yhdysvaltalainen kirjailija. Hänen tunnetuimmat teoksensa ovat *Yksinäinen sydän* (*The Heart Is A Lonely Hunter*, 1940) ja *Heijastuksia kultaisessa silmässä* (*Reflections in a Golden Eye*). Näistä molemmista on tehty elokuva, jälkimmäisen pääosissa ovat Marlon Brando ja Elizabeth Taylor.

McCullers oli kotoisin Columbusista, Georgian osavaltiosta, mutta muutti New Yorkiin jo 17-vuotiaana, ja alkoi opiskella luovaa kirjoittamista. Toisen maailmansodan jälkeen hän oleskeli paljon Pariisissa. Hän oli sairaalloinen ja reuman rampauttama 30 vuoden iästä lähtien, ja kuoli aivoverenvuotoon viisikymmenvuotiaana.

*Yksinäisen sydämen* keskeinen henkilö on kuuromykkä John Singer, ja kirja kertoo hänen vuorovaikutuksestaan etelävaltiolaisen pikkukaupungin muiden syrjäytyneiden kanssa.

*Heijastuksia kultaisessa silmässä* sijoittuu pienelle varuskuntapaikkakunnalle, ja kertoo biseksuaalista kapteenista, joka joutuu keskelle monimutkaista kolmiodraamaa.

## Suomennettuja teoksia
* *Yksinäinen sydän* (*The Heart Is A Lonely Hunter*, 1940). Suomentanut O. O. Aaltonen. Helsinki: Otava, 1950.
* *Heijastuksia kultaisessa silmässä* (*Reflections in a Golden Eye*, 1941). Suomentanut Kalevi Lappalainen. Hämeenlinna: Karisto, 1967.
* *Surullisen kahvilan balladi.* (*The Ballad of the Sad Café*, 1951). Pienoisromaani. Suomentanut Martti Qvist. Hämeenlinna: Karisto, 1961.
* *Kello käy tyhjää* (*Clock without Hands*, 1961). Suomentanut Kirsti Jaantila. Helsinki: Otava, 1964.

## Lähteet

## Aiheesta muualla
* 
*
Valerian

**Valerian** voi tarkoittaa seuraavia asioita

* Valerian ja Laureline -sarjakuvan sankari
* Valerian Kuibyšev, poliitikko
* Valerian Sauveplane, kivääriampuja
* *Valeriana* eli virmajuuret, virmajuurikasvien kasvisuku
* Valerianus, Rooman keisari
* Valerianus II, Rooman keisari
Devon’s Ghost: Legend of the Bloody Boy

**Devon's Ghost: Legend of the Bloody Boy** on vuonna 2005 suoraan DVD:lle julkaistu kauhuelokuva, jonka ohjasivat Johnny Yong Bosch ja Koichi Sakamoto. Käsikirjoittajina toimivat Karan Ashley, Ron Day ja Tim Grace. Pääosassa esiintyivät Power Rangersista tutut Karan Ashley ja Johnny Yong Bosch.

## Juoni
Canyonin high school avataan uudestaan herra ja rouva Walkerin myötä, jonka aikana oppilaille palaa mieleen koulun entinen oppilas Devon Anderson, joka tappoi vanhempansa ja katosi. Ensimmäisenä koulupäivänä Symphony ja hänen poikaystävänsä Craigin kaverit Josh ja Genesis uskovat verisen Devonin palaneen takaisin. Poliisi on kuitenkin asiasta erimieltä ja uskoo sen olevan vain jäljittelyrikos. Devon kuitenkin on saapunut takaisin ja alkaa tappaa ihmisiä pelaamalla.

## Rooleissa

## Lähteet

## Aiheesta muualla
* Elokuvan traileri
Valerianus II

**Publius Licinius Cornelius Egnatius Valerianus**, usein **Valerianus II** tai **Valerianus Iunior** (k. alkuvuonna 258) oli Rooman keisari Gallienuksen ja hänen vaimonsa Cornelia Saloninan vanhin poika. Hänen isänsä nimitti Valerianus II:n seuraajakseen (*[[Caesar (arvonimi)|caesar]]*) Viminaciumissa vuonna 256 tai 257. Tämän jälkeen Gallienus, hänen isänsä ja kanssahallitsijansa Valerianus, ja Valerianus II taistelivat yhdessä frankkeja vastaan Galliassa ja Germaniassa. Afrodisiaksesta löydetyssä piirtokirjoituksessa kerrotaan, että kaikki kolme olivat vuonna 257 Colonia Agrippinassa. Vuoteen 258 mennessä frankit oli kukistettu ja Valerianus palasi takaisin itään, jättäen Valerianus II:n Illyriaan. Samoihin aikoihin provinssin joukkojen komentaja, Ingenuus julistautui kuitenkin keisariksi ja kapinoi Gallienusta ja Valerianusta vastaan. Ilmeisesti Valerianus II kuoli kapinan aikana. Toinen vaihtoehto on ennen kapinaa. Gallienus antoi julistaa Valerianuksen jumalaksi (*Divus Valerianus Caesar*), mutta myöhemmin hänen perintönsä kuitenkin kirottiin (*[[Damnatio memoriae]]*).

## Lähteet
*
*
*
Amblin’

**Amblin’** on vuonna 1968 valmistunut 26 minuutin pituinen lyhytelokuva. Elokuva on Steven Spielbergin ensimmäinen elokuva, ja se on kuvattu 35&nbsp;mm kinofilmille.

## Aiheesta muualla
*
Andy Goram

**Andrew Lewis Goram** (13. huhtikuuta 1964 Bury, Lancashire, Englanti – 2. heinäkuuta 2022) oli skotlantilainen jalkapalloilija, joka pelasi  maalivahtina. Uransa Goram aloitti Oldham Athleticissa ja Hibernianissa, mutta parhaiten hänet muistetaan Rangersista 1990-luvulla. Vuonna 2001 Rangersin kannattajat äänestivät hänen joukkueen kautta aikojen parhaaksi maalivahdiksi.

Rangersin aikojen jälkeen hän pelasi muissa seuroissa, tunnetuimpana Motherwell, josta hän oli lainassa Manchester Unitediin. Goram harrasti myös krikettiä pelaten neljä ottelua Skotlannin maajoukkueessakin.

Goram pelasi myös krikettiä ja edusti Skotlantia lajin maajoukkuetasolla. 

Toukokuussa 2022 Goramin uutisoitiin sairastavan terminaalivaiheessa olevaa ruokatorven syöpää, johon hän menehtyi.

## Lähteet
Oliverio Mario de Oliveira Pinto

**Oliverio Mario de Oliveira Pinto** (s. 1896) oli brasilialainen lintutieteilijä.

Pinto kirjoitti teoksen *Ornitologia Brasiliense.  Catalogo descritivo e ilustrado das Aves do Brasil. Primeiro volume. Parte introdutoria e Familias Rheidae a Cuculidae.*, Sao Paulo: Departamento de Zoologia da Secretaria da Agricultura (1964). Hän julkaisi myös luettelon Museu Paulistan lintukokoelmasta *Catalogo das aves do Brasil e lista dos exemplares que as representam no Museu Paulista* (1938–1944).

Pinto nimesi linnuista joitakin uusia alalajeja, kuten pikkuhaukkakehrääjän alalajin *saturatus* yhdessä Camargon kanssa vuonna 1957.

## Lähteet
HC Litvínov

**HC Litvínov** on tšekkiläinen jääkiekkojoukkue Litvínovista. Joukkue pelaa kotiottelunsa Ivan Hlinka Stadionilla.

## Joukkue kaudella 2025-2026

### Valmennus & Joukkueenjohto
* **Päävalmentaja:** Jakub Petr 
* **Apuvalmentaja:** František Ptáček 
* **Apuvalmentaja:** Jakub Petružálek 
* **Maalivahtivalmentaja:** Zdeněk Orct 
* **Videovalmentaja:** Radim Řezníček 
* **Fysiikkavalmentaja:** Jakub Jirgle 
* **Huoltopäällikkö:** Pavel Bodnárik 
* **Huoltopäällikkö:** Zdeněk Klimpl 
* **Huoltopäällikkö:** Roman Lauko 
* **Huoltopäällikkö:** Vlastimil Pospíšil 
* **Toimitusjohtaja:** Pavel Hynek 
* **Jääkiekkotoimminnanjohtaja:** Miroslav Pešl 
* **Urheilutoimenjohtaja:** Tomáš Vrábel 
* **Joukkueenjohtaja:** Radko Goga 

*Lähde: EliteProspects*

Huomioitavia entisiä NHL-pelaajia:
* Jan Čaloun
* Ivan Hlinka
* Petr Klíma
* Robert Lang
* Robert Reichel
* Martin Ručínský
* Jiří Šlégr
* Petr Svoboda

## Lähteet

## Aiheesta muualla

* HC Litvínovin kotisivut
Holger Salin (jalkapalloilija)

**Holger Vilhelm Salin** (18. syyskuuta 1911 Helsinki – 27. lokakuuta 1943) oli suomalainen jalkapalloilija, joka pelaajauran viimeiseksi kaudeksi jäi kauden 1943–1944 alku. Pelipaikaltaan hän oli välihyökkääjä.

Salin pelasi koko uransa HIFK:ssa. Hän oli yksi seuran kantavista voimista, kun HIFK voitti neljä mestaruutta vuosina 1930, 1931, 1933 ja 1937. Salin oli mestaruussarjan paras maalintekijä kausilla 1930 ja 1931. Suomen jalkapallomaajoukkueessa Salin pelasi 22 maaottelua, joissa hän teki 4 maalia.

## Lähteet
* 

### Viitteet
Heteractis aurora

***Heteractis aurora*** on merivuokko, joka tunnetaan symbioosista vuokkokalojen ja eräiden pienten rapujen kanssa. Se kasvaa halkaisijaltaan 30&nbsp;cm leveäksi. Sen tentakkelit ovat 5–6&nbsp;cm pitkiä, ja niissä on tasavälein pullistumia, niin että ne näyttävät helminauhanpätkiltä. Vuokko on väriltään vihertävä, harmaa tai ruskehtava, ja sen keskuslevyssä on vaaleampia, säteittäisiä juovia. *Heteractis aurora* elää luonnossa indopasifisella merialueella.

## Lähteet
Pohjannurmikka

**Pohjannurmikka** (*Poa alpigena*, syn. *Poa pratensis* subsp. *alpigena*) on monivuotinen heinäkasvi. Se kuuluu nurmikoiden (*Poa*) sukuun ja on niittynurmikan (*Poa pratensis*) alalaji tai niittynurmikkalajiryhmän laji. Kasvi risteytyy joskus tunturinurmikan (*Poa alpina*) kanssa.

## Ulkonäkö ja koko
Pohjannurmikka on yksittäisversoinen, ja sen lehdet ovat kapeat. Kasvin lehdet ovat tupelliset, vuorottain ja paljon vartta lyhyemmät. Lehdissä ei ole lehtiruotia, ja lehtituppi on avoin. Pohjannurmikan lehtilapa on kouruinen tai litteä, keulakärkinen, tasasoukka sekä 2–4 millimetriä leveä. Kasvi kasvaa 30–90 senttimetriä korkeaksi. Pohjannurmikan varsi on liereänmuotoinen. Kasvin korsi on sileä, pysty ja ontto. Kasvin maarönsyt ovat yleensä lyhyitä.

Kasvi on tuulipölytteinen. Pohjannurmikka kasvattaa 6–8 senttimetriä pitkän, kartiomaisen ja kapean röyhyn. Yleensä tämän röyhyn alimmaisessa nivelessä on kolmesta viiteen haaraa. Tähkylöillä on pituutta 3–6 millimetriä. Tähkylöille on harvinaista, että ne ovat itusilmuisia. Pohjannurmikan ulkohelve on vihneetön ja teräväselkäinen. Kaleet ovat teräväselkäisiä ja kolmisuonisia. Pohjannurmikka kukkii keskikesäisin. Kasvin hedelmä on jyvä.

## Levinneisyys
Pohjannurmikkaa tavataan Suomessa yleisenä Kainuusta ja Oulun seudulta maan pohjoisosiin saakka. Eteläisessä Suomessa pohjannurmikka on suurimmaksi osaksi harvinainen.

## Elinympäristö
Pohjannurmikka kasvaa pientareilla, pihoissa, teiden varsilla, lähteiköissä, vesistöjen rannoilla, letoilla, suoviljelyksillä sekä joenvarsien niityillä.

## Lähteet

## Aiheesta muualla
* Global Biodiversity Information Facility (GBIF): ''Poa alpigena'' 
* Integrated Taxonomic Information System (ITIS): ''Poa pratensis'' ssp. ''alpigena''
Pohjanpalpakko

**Pohjanpalpakko** (*Sparganium hyperboreum*) on pohjoisen rannoilla kasvava monivuotinen, ruohovartinen kasvi.

## Ulkonäkö ja koko
Pohjanpalpakko kasvaa 10–40&nbsp;cm korkeaksi. Sen lehdet ovat 2–4&nbsp;mm leveitä, ja melko litteitä. Se kukkii keskikesällä vaaleankeltaisin pallomaisin yksineuvoisin kukkasykeröin, jotka asettuvat haarattomaan varteen kuin harvaksi helminauhaksi, hedesykeröt ylemmäksi, emisykeröt alemmaksi.

## Levinneisyys
Pohjanpalpakkoa tavataan Suomen, Ruotsin ja Norjan Lapissa sekä paikoin Keski-Suomessa ja samoilla leveysasteilla Siperian puolella.

## Lähteet